ΚΑΝΟΝΙΣΜΟΣ (ΕΚ) αριθ. 903/97 ΤΗΣ ΕΠΙΤΡΟΠΗΣ της 21ης Μαΐου 1997 για μέτρο διασφάλισης που εφαρμόζεται στις εισαγωγές σκόρδων που κατάγονται από την Κίνα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών (1), και ιδίως το άρθρο 37 παράγραφος 2,

Εκτιμώντας:

ότι, σε εφαρμογή του κανονισμού (ΕΟΚ) αριθ. 1859/93 της Επιτροπής, της 12ης Ιουλίου 1993, περί εφαρμογής των πιστοποιητικών εισαγωγής για τα σκόρδα που εισάγονται από τρίτες χώρες (2), όπως τροποποιήθηκε από τον κανονισμό (ΕΚ) αριθ. 1662/94 (3), η θέση σε ελεύθερη κυκλοφορία στην Κοινότητα των σκόρδων που εισάγονται από τρίτες χώρες εξαρτάται από την προσκόμιση πιστοποιητικού εισαγωγής 7

ότι, στις 8 Απριλίου 1997, το Βασίλειο της Ισπανίας, ζήτησε από την Επιτροπή να λάβει μέτρα διασφαλίσεως έναντι των εισαγωγών σκόρδων 7

ότι το 1993 η Επιτροπή διαπίστωσε μεγάλη αύξηση των εισαγωγών σκόρδων που κατάγονται από την Κίνα σε σχέση με τα προηγούμενα έτη 7 ότι, λαμβάνοντας υπόψη την τιμή τους, η συνέχιση των εισαγωγών αυτών θα μπορούσε να δημιουργήσει σοβαρές διαταραχές στην Κοινοτική αγορά από τις οποίες θα ήταν δυνατόν να διακυβευθούν οι στόχοι του άρθρου 39 της συνθήκης και, ιδίως, να ζημιωθούν οι κοινοτικοί παραγωγοί 7 ότι, κατά συνέπεια, με τον κανονισμό (ΕΚ) αριθ. 1213/94 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2815/94 (5), η Επιτροπή έλαβε μέτρο διασφαλίσεως που περιορίζει σε ορισμένη μηνιαία ποσότητα την έκδοση πιστοποιητικών εισαγωγής για τα σκόρδα που κατάγονται από την Κίνα για την περίοδο εμπορίας 1994/95 7 ότι η ισχύς του εν λόγω μέτρου ανανεώθηκε από τον κανονισμό (ΕΚ) αριθ. 1153/95 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 2944/95 (7), για την περίοδο από 1ης Ιουνίου 1995 έως 31 Μαΐου 1996 και από τον κανονισμό (ΕΚ) αριθ. 885/96 της Επιτροπής (8), για την περίοδο από 1ης Ιουνίου 1996 έως τις 31 Μαΐου 1997 7

ότι, κάθε μήνα, οι αιτήσεις χορηγήσεως πιστοποιητικών εισαγωγής σκόρδων που κατάγονται από την Κίνα ξεπέρασαν κατά πολύ τη μηνιαία ποσότητα που καθορίστηκε από τον κανονισμό (ΕΚ) αριθ. 885/96 7 ότι, ακόμη περισσότερο, ο μεγάλος αριθμός των αιτήσεων που υποβάλλονται κατά την πρώτη ημέρα κάθε μηνιαίας περιόδου οδήγησε κατά τη διάρκεια όλης της εν λόγω περιόδου στην έκδοση πιστοποιητικών εισαγωγής για ποσότητες ίσες με λιγότερο από 1 % των ποσοτήτων για τις οποίες υποβλήθηκαν αιτήσεις και στην απόρριψη όλων των άλλων αιτήσεων 7 ότι, από αυτή τη συστηματική υπέρβαση, αποδεικνύεται ότι η πίεση στον τομέα αυτό συνεχίζεται και, λόγω απουσίας μέτρων διασφαλίσεως, η κοινοτική αγορά σκόρδων θα διαταραχθεί σοβαρά από τις μαζικές εισαγωγές που προέρχονται από την Κίνα 7 ότι είναι, συνεπώς, απαραίτητο να ανανεωθεί το μέτρο διασφαλίσεως που εφαρμόζεται στα σκόρδα καταγωγής Κίνας 7

ότι πρέπει να περιοριστεί η έκδοση των πιστοποιητικών εισαγωγής σε ορισμένη περιοδική ποσότητα από την 1η Ιουνίου 1997 και έως τις 31 Μαΐου 1998 και να ανασταλεί η έκδοση αυτή μόλις οι εισαγωγές φτάσουν σ' αυτήν την ποσότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από 1ης Ιουνίου 1997 έως 31 Μαΐου 1998, τα πιστοποιητικά εισαγωγής για τα σκόρδα (κωδικός ΣΟ 0703 20 00) που κατάγονται από την Κίνα εκδίδονται μέχρι ποσότητας 12 000 τόνων και μέχρις εξαντλήσεως ανωτάτης ποσότητας για κάθε περίοδο που αναγράφεται στο παράρτημα.

2. Για κάθε περίοδο, η ανωτάτη ποσότητα που αναφέρεται στην παράγραφο 1 ισούται με το άθροισμα:

α) της ποσότητας που αναγράφεται στο παράρτημα 7

β) των ποσοτήτων που δεν ζητήθηκαν για την προηγούμενη περίοδο και

γ) των μη χρησιμοποιηθεισών ποσοτήτων, για τις οποίες η Επιτροπή έχει ενημερωθεί, από πιστοποιητικά που εκδόθηκαν προηγουμένως.

3. Όταν η Επιτροπή, με βάση τις πληροφορίες που της ανακοινώνονται από τα κράτη μέλη σε εφαρμογή του άρθρου 4 του κανονισμού (ΕΟΚ) αριθ. 1859/93, διαπιστώσει ότι υπάρχει κίνδυνος να ξεπεραστεί η ανωτάτη ποσότητα μιας περιόδου, θεσπίζει τις προϋποθέσεις με τις οποίες μπορούν να εκδοθούν τα πιστοποιητικά.

4. Για τα προϊόντα που αναγράφονται στην παράγραφο 1, ένας επιχειρηματίας δεν μπορεί να υποβάλει περισσότερες από δύο αιτήσεις χορηγήσεως πιστοποιητικών ανά περίοδο και θα πρέπει να μεσολαβεί ενδιάμεσο διάστημα τουλάχιστον πέντε ημερών. Καθεμία από τις αιτήσεις αυτές δεν μπορεί να αφορά ποσότητα μεγαλύτερη από το 50 % της ποσότητας κάθε περιόδου που αναγράφεται στο παράρτημα.

Άρθρο 2

Ο παρών κανονισμός αρχίζει να ισχύει από την 1η Ιουνίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 297 της 21. 11. 1996, σ. 1.

(2) ΕΕ αριθ. L 170 της 13. 7. 1993, σ. 10.

(3) ΕΕ αριθ. L 176 της 9. 7. 1994, σ. 1.

(4) ΕΕ αριθ. L 133 της 28. 5. 1994, σ. 36.

(5) ΕΕ αριθ. L 298 της 19. 11. 1994, σ. 26.

(6) ΕΕ αριθ. L 116 της 23. 5. 1995, σ. 23.

(7) ΕΕ αριθ. L 308 της 21. 12. 1995, σ. 17.

(8) ΕΕ αριθ. L 119 της 16. 5. 1996, σ. 12.

ΠΑΡΑΡΤΗΜΑ

>ΘΕΣΗ ΠΗΝΑΚΑ>